Cnuasach téarmaí a fhreastalaíonn ar phríomhghnéithe an cheoil, bíodh sin traidisiúnta nó clasaiceach nó idirnáisiúnta, sean nó nua, ina cheol uirlise nó amhránaíocht. Tá aguisín beag de théarmaí breise leis a bhaineann le rincí traidisiúnta na hÉireann. Áis luachmhar don mhac léinn agus don mhúinteoir, agus dóibh siúd a dhéanann tuairisciú nó léirmheastóireacht ar cheol trí mheán na Gaeilge.